**ПОЗИВ ЗА ПОДНОШЕЊЕ ПОНУДЕ**

|  |  |
| --- | --- |
| **Назив наручиоца:** | Министарство грађевинарства, саобраћаја и инфраструктуре |
| **Адреса Наручиоца:** | Београд, улица Немањина број 22-26 |
| **Интернет страница наручиоца:** | [www.mgsi.gov.rs](http://www.mgsi.gov.rs) |
| **Врста наручиоца:** | Орган државне управе |
| **Врста поступка јавне набавке:** | јавна набавка мале вредности број 35/2018 |
| **Врста предмета:** | Услуге |
| **Опис предмета набавке, назив и ознака из општег речника набавке:** | Услуге превођења. Назив и ознака из општег речника набавки: Услуге превођења текста – 79530000, Услуге усменог превођења - 79540000. |
| **Закључење оквирног споразума и време трајања оквирног споразума:** | Поступак јавне набавке мале вредности се спроводи ради закључења оквирног споразума са два понуђача за Партију 1 и Партију 2 и са једним понуђачем за Партију 3 на период од годину дана. |
| **Број партија:** | 3 партија |

|  |  |  |
| --- | --- | --- |
| Партија 1 | **Услуге усменог превођења (консекутивно и симултано)**  | Услуге усменог превођења - 79540000 |
| Партија 2  | **Услуге писаног превођења са лектуром** | Услуге превођења текста – 79530000 |
| Партија 3 | **Услуге превођења Закона и подзаконских аката са српског на енглески језик** | Услуге превођења текста – 79530000 |

|  |  |
| --- | --- |
| **Критеријум за доделу уговора:** | Одлука о додели уговора донеће се применом критеријума eкономски најповољнија понуда за Партију 1 и Партију 2 и најнижа понуђена цена за Партију 3. |
| **Начин преузимања конкурсне документације, односно интернет адреса где је конкурсна документација доступна:** | Конкурсна документација се преузима на Порталу Управе за јавне набавке: [portal.ujn.gov.rs](http://portal.ujn.gov.rs) или на интернет страници Наручиоца: [www.mgsi.gov.rs](http://www.mgsi.gov.rs).  |
| **Начин подношења понуде и рок за подношење понуде:** | Понуда се ради на преузетој конкурсној документацији уз потпис овлашћеног лица на назначеним местима у прилозима. Понуда се припрема и подноси у складу са одредбама Закона о јавним набавкама и условима одређеним у овој конкурсној документацији. Понуда мора бити јасна и недвосмислена, откуцана или читко попуњена и која у прилогу садржи све тражене доказе о испуњености услова за учешће у поступку набавке. **Пожељно је да сви документи поднети у понуди буду повезани у целину и запечаћени, тако да се не могу накнадно убацивати, одстрањивати или замењивати појединачни листови, односно прилози, а да се видно не оштете листови или печат.** Понуђач је дужан да овако обрађену понуду преда у запечаћеној и обезбеђеној коверти или кутији, да се приликом отварања понуда може са сигурношћу утврдити да се први пут отвара, са назнаком:**„Понуда за јавну набавку-** Услуге превођења, **број и назив партије за коју се понуда подноси, редни број ЈН 35/2018– НЕ ОТВАРАТИˮ** послати на адресу: **Министарство грађевинарства, саобраћаја и инфраструктуре, Немањина 22-26, преко писарнице Управе за заједничке послове републичких органа.** На полеђини коверте односно кутије потребно је навести назив и адресу понуђача.У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди.Рок за подношење понуде истиче 17.08.2018. годинеу 12 часова. Неблаговременом ће се сматрати понуда која није примљена од стране наручиоца до назначеног датума и часа. Наручилац ће по окончању поступка јавног отварања понуда, вратити понуђачима, неотворене, све неблаговремено поднете понуде, са назнаком да су поднете неблаговремено. Понуђач може да поднесе само једну понуду. |
| **Место, време и начин отварања понуда:** | Отварање понуда ће се обавити јавно, по истеку рока за подношење понуда, **дана 17.08.2018. године, са почетком у 12,30 часова**, на адреси Наручиоца: Министарство грађевинарства, саобраћаја и инфраструктуре, Немањина 22-26, спрат 11, канцеларија број 7.  |
| **Услови под којима представници понуђача могу учествовати у поступку отварања понуда:** | У поступку отварања понуда активно могу учествовати само овлашћени представници понуђача. Представник понуђача дужан је да достави уредно оверено овлашћење (потписано и оверено печатом) за учествовање у отварању понуда. |
| **Рок за доношење одлуке:** | Одлука о додели оквирног споразума биће донета у року од 10 (десет) дана од дана јавног отварања понуда. |
| **Лице за контакт:** | Снежана Шокчанић, е-mail: snezana.sokcanic@mgsi.gov.rs |